**Pauluksen seurakunta** on Suomen evankelisluterilaisen lähetyshiippakunnan vuonna 2005 perustettu seurakunta Kouvolassa. Se kokoontuu Kouvolan Adventtikirkon tiloissa sekä Kotkassa Kotkan Adventtikirkon tiloissa.

Historia
--------

Pauluksen seurakunnan juurien voi katsoa liittyneen siihen Kymenlaaksossa tapahtuneeseen liikehdintään, jossa vuosina 2002-2005 laajalta alueelta vanhavirkakantaiset kokoontuivat Valkealan seurakunnan jumalanpalveluksiin sen kirkkoherran Petri Hiltusen vuoksi. Kun Valkealan seurakuntaan palkattiin kappalainen, joka oli nainen, luopui Hiltunen tehtävästään kirkkoherrana. Tämän jälkeen ei alueelle jäänyt enää yhtään seurakuntaa, jossa ei olisi ollut naispappeja. Niinpä 8. syyskuuta 2005 perustettiin Paulus-yhteisö, jonka pastoriksi Petri Hiltunen kutsuttiin. Sen liityttyä omasta pyynnöstään Suomen Luther-säätiöön siitä tuli sen toinen järjestäytynyt yhteisö.

Lokakuun alussa 2005 alkoivat yhteisön messut Kouvolan adventtikirkossa. Ensimmäinen jumalanpalvelus kokosi paikalle noin 140 henkeä. Seurakunta sai nopeasti vastuunkantajia eri tehtäviin, ja se järjesti runsaasti kotiseuroja*kenen mukaan?*, joitten kautta uusia ihmisiä tuli toimintaan mukaan. Messuvieraiden määrä vakiintui noin 80:een. Saman syksyn aikana Kouvolan seurakunta esitti, että yhteisöllä pitäisi olla Suomen evankelis-luterilaisen kirkon lupa ehtoollisenvietolleen. Yhteisö päätti hakea kyseistä lupaa, ja Kouvolan seurakunnan kirkkovaltuusto puolsi anomusta perusteellisen harkinnan jälkeen. Mikkelin tuomiokapituli ei kuitenkaan myöntänyt lupaa perustellen asiaa ainakin sillä, ettei tällaiselle toiminnalle ole tarvetta Kouvolassa.

Vuonna 2006 perustettiin useita pienpiirejä, kuten raamattupiirejä, joitten toiminnan piirissä oli vuonna 2007 noin 100 henkeä. Vuonna 2006 yhteisö oli myös aloittamassa toimintaa Mikkelissä ja Heinolassa. Vuonna 2007 yhteisöllä oli jäseniä lähes sata, mutta toisaalta monet kävijät eivät olleet liittyneet jäseniksi, toisaalta osa jäsenistä asui kaukana, kaukaisimmat 150 kilometrin päässä. Tuolloin noin puolet kirkkovieraista tuli Valkealasta.

Mikkelin toiminta itsenäistyi Pauluksesta 2010, ja siitä muodostui Tiituksen luterilainen seurakunta. Tällöin Pauluksen toiminta laajeni Imatralle ja Lappeenrantaan, joissa toimittiin 2012 asti, jolloin sikäläiset yhteisöt itsenäistyivät, Imatralla nimellä Joosuan seurakunta ja Lappeenrannassa nimellä Joonan luterilainen seurakunta. Samalla myös toiminta Heinolassa päättyi Pauluksen osalta. Vuodesta 2013 Paulus on toiminut Kouvolan lisäksi myös Kotkassa. Kotkan toiminnan aloittamiseen johtivat Kotkassa, Haminassa ja Loviisassa asuvien pyynnöt.

16. maaliskuuta 2013 Pauluksen seurakunta oli mukana perustamassa Suomen evankelisluterilaista Lähetyshiippakuntaa, jonka jäseneksi se samalla liittyi.

Toiminta
--------

Seurakunta pitää jumalanpalveluksiaan Kouvolan adventtikirkossa Käpylän kaupunginosassa ja Kotkan adventtikirkossa Karhulassa. Lisäksi seurakunta pitää jumalanpalveluksia Kotkassa. Jumalanpalvelusten lisäksi seurakunnan toimintamuotoja ovat esimerkiksi pyhäkoulu, naisten ja miesten raamattupiirit sekä kaksi alueellista raamattupiiriä, lähetyspiirit, seurat, raamattutunnit, lastenleirit sekä diakoniatyö.

Seurakunnan pastorina on alusta asti toiminut Petri Hiltunen. Lisäksi seurakunnalla on diakoniatyöntekijä.

Seurakunnan jäsenmäärä vuosittain
---------------------------------

| Vuosi | Jäseniä | Huomautus |
| --- | --- | --- |
| 2012 | 108 |  |
| 2013 | 110 | Jumalanpalvelusyhteisöstä muodostui Lähetyshiippakunnan seurakunta. |
| 2014 | 117 |  |
| 2015 | 122 |  |
| 2016 | 130 |  |

Lähteet
-------

1. ↑  Tilastot Suomen evankelisluterilainen Lähetyshiippakunta. Viitattu 29.3.2017.
2. ↑  Pauluksen seurakunta: Esittely Suomen evankelisluterilainen Lähetyshiippakunta. Viitattu 29.6.2017.
3. 1 2  Pyhäkön lamppu 6/2007. Valokeilassa Pauluksen jumalanpalvelusyhteisö, Kouvola Suomen evankelisluterilainen Lähetyshiippakunta. Viitattu 28.6.2017.
4. ↑  Luther-säätiö aloittaa raamatun opetuksen Kotkassa Turun Sanomat. Viitattu 28.6.2017.
5. 1 2  Pyhäkön lamppu 6/2007. Valokeilassa Pauluksen jumalanpalvelusyhteisö, Kouvola Suomen evankelisluterilainen Lähetyshiippakunta. Viitattu 31.10.2016.
6. ↑  Paulus-seurakunta kymmenen vuotta *Vuosikirja 2015. Suomen evankelisluterilainen lähetyshiippakunta*. Suomen evankelisluterilainen Lähetyshiippakunta. Viitattu 31.10.2016.
7. 1 2  PAULUKSEN SEURAKUNTA: ESITTELY Suomen evankelisluterilainen Lähetyshiippakunta. Viitattu 31.10.2016.
8. ↑  Luther-säätiö aloittaa raamatun opetuksen Kotkassa Kymen Sanomat. Viitattu 28.6.2017. [vanhentunut linkki]
9. ↑  Perustamisasiakirja Suomen evankelisluterilainen Lähetyshiippakunta. Viitattu 31.10.2016.
10. ↑  PAULUKSEN SEURAKUNTA: TYÖNTEKIJÄT Suomen evankelisluterilainen Lähetyshiippakunta. Viitattu 31.10.2016.
11. ↑  Kari Latvus: Mikä on Lähetyshiippakunta (Arkistoitu versio, alkuperäinen sivu: *Kirkonkellari*.  Arkistoitu 4.11.2013. Viitattu 15.3.2018.
12. ↑  Suomen evankelisluterilainen lähetyshiippakunta: Tilastot 2013 *lhpk.fi*. Viitattu 28.6.2017.
13. ↑  Suomen evankelisluterilainen lähetyshiippakunta: Tilastot 2014 *lhpk.fi*. Viitattu 28.6.2017.
14. ↑  Suomen evankelisluterilainen lähetyshiippakunta: Tilastot 2015 *lhpk.fi*. Viitattu 28.6.2017.
15. ↑  Suomen evankelisluterilainen lähetyshiippakunta: Tilastot 2016 *lhpk.fi*. Viitattu 28.6.2017.

Aiheesta muualla
----------------

* Seurakunnan kotisivut
* Seurakunnan Kotkan työn kotisivut

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Lähetyshiippakunta |
| --- |
|  |
| Piispat | 
* *Matti Väisänen* (2010–2013)
* Risto Soramies (2013–2021)
* Juhana Pohjola (2021–)

 |  |
|  |
| Seurakunnat | 

|  |  |
| --- | --- |
| Häme | 
* Hämeenlinna (Pyhä Matteus)
* Lahti (Samuel)
* Tampere (Pyhä Johannes)

 |
|  |
| Itäinen | 
* Iisalmi (Daniel)
* Joensuu (Pyhä Nehemia)
* Jyväskylä (Jesaja)
* Kuopio, Nurmes ja Juankoski (Pyhä Pietari)
* Mikkeli (Tiitus)

 |
|  |
| Kaakko | 
* Imatra (Joosua)
* Kotka (Siilas)
* Kouvola (Paulus)
* Lappeenranta (Joona)
* Parikkala (Pyhä Risti)
* Savonlinna (Pyhä Jaakob)

 |
|  |
| Lounainen | 
* Forssa (Pyhä Sana)
* Kankaanpää (Pyhä Simeon)
* Laitila (Aamos)
* Loimaa (Hyvä Paimen)
* Pori (Sakkeus)
* Rauma (Pyhä Maria)
* Salo
* Turku (Pyhä Paavali)
* Turku (Sankt Gabriel)

 |
|  |
| Pohjanmaa | 
* Alajärvi
* Kokkola (Andreas)
* Pietarsaari (Sankt Jakob)
* Pyhänkoski (Simeon)
* Seinäjoki (Luukas)
* Vaasa (Mikael)
* Vaasa (Sankt Immanuel)

 |
|  |
| Pohjoinen | 
* Kajaani (Filippus)
* Meri-Lappi (Vapahtaja)
* Oulu (Timoteus)
* Rovaniemi (Stefanos)
* Sodankylä (Elia)
* Utsjoki (Joosef)

 |
|  |
| Uusimaa | 
* Espoo (Pyhä Tuomas)
* Helsinki (Pyhä Markus)
* Hyvinkää (Ruut)
* Lohja (Pyhä Risti)
* Porvoo
* Vantaa (Pyhä Kolminaisuus)

 |

 |
|  |
| Historia | 
* Missionsprovinsen
* Kansainvälinen luterilainen neuvosto

 |

 |